《次韵仇仁近至日》
元代·方回

浪说春回地底阳，驼裘正怯北风凉。
未来事甚云难测，已老身无日再长。
紫逻招魂千里雪，彤庭待漏五更霜。
閒人幸脱拘挛外，客枕何庸早起忙。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。